เกรซ กรี๊ด เสี่ยโรคจิตทุ่มเงินแสนขอซื้อชั้นใน
ตำรวจเช็กมีตัวจริง จ่อแจ้งความจับภัยสังคมสวยทะลุจอจากละคร ตะวันอาบดาว ที่กำลังออนแอร์ทางช่อง 7 จนนางเอกดาวรุ่ง เกรซ-พัชร์สิตา อธิอนันตศักดิ์ โดนเสี่ยโรคจิตล็อกเป้าทุ่มเงินขอซื้อยกทรง กางเกงใน และแม้แต่ขนเพชร ด้วยสนนราคาหลักแสนบาท โดยใจปํ้าจะโอนเงินให้ก่อน และให้ส่งของมาทางไปรษณีย์ เมื่อได้รับแล้วจะโอนเงินให้อีก งานนี้ทำเอาสาว เกรซ โมโหจนฟิวส์ขาดแคปข้อเสนอของเสี่ยโรคจิตลง IG แฉละเอียดยิบ พร้อมตอกกลับอย่างเจ็บแสบ พี่รวยขนาดนี้ไม่ไปทำอะไรที่มันเป็นความสุข ของสังคมล่ะคะพี่ ทำข้าวกล่องแจก แพ็คถุงยังชีพ ซื้อ p100 ซื้อ N95 บริจาค รพ.สิคะ แจกเจลล้างมืองิ เงินยังเหลือ แต่ความสุขล้นนะคะ เห้ออ เอางี้ ของเอา ผจก.หนูไปก่อนละกันค่ะ ส่งไปให้ครบรายการนะ พี่เค้าต้องการความชัดเจน #มาร สังคมช่วงโควิด#โควิดกินแค่ปอดแต่สมองบอดๆกัดกินจิตใจ คนเดียวกับแม่ โบว์ แวนด้า เลยค่ะ ซึ่งก็มีคนบันเทิงและแฟนคลับของนางเอกสาวเข้ามาคอมเมนต์ช่วยกันกร่นด่าเสี่ยโรคจิตกันกระหน่ำทีเดียว และยังมีที่แนะให้แจ้งความดำเนินคดีอีกด้วยเมื่อสอบถามไปยังสาวเกรซ ถึงเหตุการณ์ดังกล่าวเจ้าตัวก็เล่าว่าเกรซได้รับข้อความไดเรกเมสเสจทางไอจีเวลาราวตี 1 แต่มาอ่านเอาตอนเช้า พออ่านแล้วก็ของขึ้นเลยโมโหมาก ที่จริงก็เคยโดนพวกโรคจิตรังควานมาบ้างก่อนหน้านี้อย่างส่งเป็นคลิปวิดีโอตอนสำเร็จความใคร่มาให้ บางทีก็ส่งมาเป็นภาพ บางทีก็แค่โชว์ของลับ มีส่งมาเรื่อยๆค่ะ เกรซก็เฉยมั่ง บางทีทนไม่ไหวก็สวนกลับไปเลยว่า แค่นี้เองเหรอ ทำไมเล็กจัง ยังกล้ามาอวดอีก เจอแบบนี้มันก็หายไปเลย แต่ครั้งนี้ส่งไดเรกเมสเสจมาเป็นข้อเสนอซื้อไอ้นั่นไอ้นี่ของเรา มันอุบาทว์มาก เหมือนดูถูกกัน แม้เราเป็นคนสาธารณะแต่ก็ไม่ควรที่จะต้องทนกับการกระทำที่ดูถูกกันแบบนี้ เราไม่อับจนสิ้นหนทาง เราทำมาหากินได้ ต่อให้ไม่มีเงินก็ไม่ทำ มีศักดิ์ศรีค่ะเห็นบอกว่าเป็นคนเดียวกับที่ โบว์-แวนด้า เคยเจอแบบนี้? ใช่ค่ะ เกรซว่าใช่ เพราะว่าถามถึงเลขบัญชีของธนาคารเดียวกัน เพียงแต่ว่าข้อเสนอทางเกรซจะออกแนวโรคจิตขอซื้อของนั้นโน่นนี่ เกรซว่าน่าจะเป็นคนเดียวกันค่ะ เรื่องแบบนี้เพื่อนเกรซก็เคยโดนเหมือนกันค่ะส่งไดเรกเมสเสจเข้าในอินบ็อกซ์เพราะเกรซเซ็กซี่หรือเปล่า? เกรซไม่ได้เซ็กซี่นะคะ ก็ธรรมดาๆได้ทุกลุคค่ะคิดว่าเป็นพวกโรคจิตจริงๆ? พฤติกรรมน่ะใช่เลยค่ะ แต่เกรซก็ไม่รู้จุดประสงค์ อาจจะอยากได้ของจริงๆ หรือว่ามันแค่อยากให้เป็นกระแสสังคมหรือเปล่า หรืออีกอย่างอาจเป็นพวกมิจฉาชีพ มันอาจต้องการได้เลขที่บัญชีธนาคาร ซึ่งถ้าหากมีคนที่ยอมขายแล้วส่งเลขบัญชีไปให้ มันก็อาจจะเอาไปทำอะไรก็ได้ค่ะ ดังนั้นเกรซจึงขอใช้โซเชียลให้เป็นประโยชน์แฉพฤติกรรมมันเพื่อให้คนอื่นระมัดระวังค่ะมีฟีดแบ็กอะไรมาบ้าง? มีบอกว่าให้เกรซหลอกเอาเงินมันเลยแล้วเอามาบริจาคต่อ แต่เกรซว่าอันตรายค่ะ ไม่อยากรับเงินสกปรกด้วย เกรซไปปรึกษาเพื่อนที่เป็นตำรวจเขาลองเช็กดูให้พบว่ามีตัวตนจริงในทะเบียนราษฎร์ด้วย แต่ก็อาจปลอมกันได้อีก เกรซคิดอยู่ว่าจะแจ้งความเผื่อว่าจะทำให้ภัยสังคมลดน้อยลงบ้าง.
สวยทะลุจอจากละคร ตะวันอาบดาว ที่กำลังออนแอร์ทางช่อง 7 จนนางเอกดาวรุ่ง เกรซ-พัชร์สิตา อธิอนันตศักดิ์ โดนเสี่ยโรคจิตล็อกเป้าทุ่มเงินขอซื้อยกทรง กางเกงใน และแม้แต่ขนเพชร ด้วยสนนราคาหลักแสนบาท
เกรซ พัชร์สิตา,เสี่ยโรคจิต,ซื้อชุดชั้นใน,ตะวันอาบดาว,มารสังคม,ไดเรกเมสเสจ,ดาราแจ้งความ,ดารา